18.9.2013 Jurnalul Oficial al Uniunii Europene L 247|37 DECIZII DECIZIA CONSILIULUI din 16 septembrie 2013 de numire a unui judecător al Tribunalului Funcţiei Publice al Uniunii Europene (2013/457|UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 257 paragraful al patrulea, având în vedere Tratatul de instituire a Comunității Europene a Energiei Atomice, în special articolul 106a alineatul (1), întrucât: (1)  În temeiul articolului 2 și articolului 3 alineatul (1) din anexa I la Protocolul nr. 3 privind Statutul Curţii de Justiție a Uniunii Europene anexat la Tratatul privind Uniunea Europeană, la Tratatul privind funcţionarea Uniunii Europene şi la Tratatul de instituire a Comunității Europene a Energiei Atomice, şi în urma demisiei cu efect de la 1 octombrie 2013 a doamnei lrena BORUTA, ar trebui numit un judecător la Tribunalul Funcţiei Publice al Uniunii Europene (denumit în continuare „Tribunalul Funcţiei Publice”) pentru perioada cuprinsă între l1 octombrie 2013 şi 30 septembrie 2019. (2) A fost lansat un apel public la candidaturi (!). (3)  Comitetul prevăzut în articolul 3 alineatul (3) din anexa I la Protocolul nr. 3 s-a întrunit la 4 şi 5 iunie, precum şi la 2 şi 3 iulie 2013. La încheierea lucrărilor, Comitetul a emis un aviz cu privire la caracterul corespunzător al candidaților pentru a exercita funcţia de judecător al Tribunalului Funcţiei Publice şi a anexat acestui aviz o listă de candidaţi care deţin cea mai potrivită experiență de nivel înalt. (4)  Prin urmare, este oportun să fie numită judecător la Tribunalul Funcţiei Publice o persoană dintre cele care figurează în lista de candidaţi menționată anterior, pentru perioada cuprinsă între 1 octombrie 2013 și 30 septembrie 2019, astfel încât să se asigure o componenţă echilibrată a Tribunalului Funcţiei Publice, pe o bază geografică cât mai extinsă posibil, din rândul resortisanților statelor membre şi în ceea ce priveşte sistemele juridice naționale reprezentate, ADOPTĂ PREZENTA DECIZIE: Articolul 1 Domnul Jesper SVENNINGSEN este numit judecător la Tribunalul Funcţiei Publice a Uniunii Europene pentru perioada cuprinsă între 1 octombrie 2013 şși 30 septembrie 2019. Articolul 2 Prezenta decizie intră în vigoare în ziua următoare datei publicării în Jurnalul Oficial al Uniunii Europene. Adoptată la Bruxelles, 16 septembrie 2013. Pentru Consiliu Președintele L. LINKEVICIUS () JO C 82, 21.3.2013, p. 5.